Owe dc mir gebꝛiſtet
Owe dc mir gebꝛiſtet
owe dc mich die meiſt̾hant·
mit ſpꝛache vb̾liſtet
owe dc ich niht vindē kan·
vſerweltú woꝛt·
dur dc ich reinē wibē·
mit mv̄de moͤhte vn̄ mit hant
geſpꝛechē vn̄ geſchꝛibē
wan ſi· ſint aller erē vā
vn̄ aller ſeldē hoꝛt
wc· hvlfe dāne gegē mich
ob ich w̾ ſinnē riche
ī ſv́nde niht dc wibē ſich
zefroͤidē wol geliche·
ſwc blvͤte meie bꝛīget
ſwc· blv̊m̄ heide vn̄ and̾ treit·
ſwc nahtegal geſinget
dc iſt ein niht vf· minē eit
gegē wibes w̾dekeit·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse